stanford-oval/wikipedia huggingface dataset:
ג'ייסון קון
ביוגרפיה

קון בעל תואר שני בכלכלה ומנהל עסקים מאוניברסיטת וסליאן שבוירג'יניה המערבית, שם השתתף בקבוצת הריצה של האוניברסיטה כאצן 100 ו-200 מטר. לאחר שנפצע ולא היה יכול להתחרות יותר, חברו לחדר לימד אותו פוקר.
ב-2010 קון החל לשחק בטורנירים במסגרת אליפות העולם בפוקר ובשנתו הראשונה סיים פעמיים בכסף, בשני טורנירים בעלי עלות כניסה של 2,000 דולר. ב-2012 הגיע לראשונה לשולחן גמר בטורניר במסגרת הסבב, כאשר סיים במקום השני בטורניר Heads-up משולב טקסס הולדם ואומהה הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר ומשתתף קבוע בטורנירים בעלי עלות כניסה גבוהים במיוחד.
ב-2016 זכה לראשון בפרס בשווי מיליון דולר או יותר בטורניר אחד, כאשר ניצח בטורניר המרכזי של סבב SHRPO בפלורידה, וזכה במיליון דולר.
את זכייתו הגדולה ביותר עשה ב-2018 כאשר ניצח בטורניר Short Deck במונטנגרו, כחלק מסבב טריטון, וזכה בפרס של 3.6 מיליון דולר. ניצחון זה היה זכייתו הראשונה בגביע סבב טריטון, ובהמשך זכה בסך של 10 גביעים, והוא במקום הראשון של זוכי הגביעים של הסבב.
במשך שנים רבות נחשב לשחקן הפוקר הטוב בעולם שעדיין לא זכה בצמיד אליפות העולם בפוקר, עד שב-2021 זכה בטורניר Heads-up במסגרת הסבב, בעל סך כניסה של 25 אלף דולר ובפרס של 244 אלף דולר.
נכון למאי 2024, קון זכה בסך של כ-56.7 מיליון דולר מטורנירי פוקר, כשמתוכם כ-3.2 מיליון דולר בסבב אליפות העולם, והוא במקום הרביעי בכל הזמנים בזכיות מטורנירים.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 2021 | $25,000 Heads Up No-Limit Hold'em Championship | $243,981 |
הערות שוליים

↑  ג'ייסון קון, באתר MileSplit WV (באנגלית)
↑  Jason Koon shares his approach to the game and his goals, באתר SoMuchPoker, ‏25 באפריל 2018 (באנגלית)
↑  Championship: Jason Koon Wins the SHRPO $5 Million GTD Championship! ($1,000,000), באתר PokerNews, ‏3 בינואר 2019 (באנגלית)
↑  Christian Zetzsche,‏ Jason Koon Wins Triton Poker Montenegro Short Deck Event ($3,579,914), באתר PokerNews,‏ 19 במאי 2018 (באנגלית)
↑  Calum Grant,‏ Who Are the Best Poker Players Without a WSOP Bracelet?, באתר PokerNews,‏ 28 בספטמבר 2021 (באנגלית)
↑  Christian Zetzsche,‏ Jason Koon Wins Maiden WSOP Bracelet in Event #11: $25K Heads-Up Championship ($243,981), באתר PokerNews,‏ 8 באוקטובר 2021 (באנגלית)
ג'יימס הומברט קרייג

| --- | --- |

 לידה:  12 ביולי 1877 
 פטירה:  12 ביוני 1944 (בגיל 66) 
 מקום לימודים:  בית הספר לאמנות בבלפסט 
 
ג'יימס הומברט קרייג, באנגלית: James Humbert Craig (12 ביולי 1877 - 12 ביוני 1944) היה צייר אירי. הוא נטש את הקריירה בעסקים, למד זמן קצר בבית הספר לאמנות בבלפסט, והפך לצייר נופים אוטודידקט. בין הנופים האהובים עליו היו דינגול, קונמארה והאגמים.
ביוגרפיה > ראשית חייו

קרייג היה בנו של אלכסנדר קרייג, יבואן תה מבלפסט. אמו, מארי סבין מטזן, הייתה ילידת שווייץ שהגיעה ממשפחת אמנים בלוזאן. ג'יימס קרייג גדל בבית עשיר בו קיבל חינוך פרטי.
הוא היה חובב ספורט, בעיקר מקצועות שקשורים לים. הקסם של הים חדר לתוך אהבתו לאמנות, והוא הקדיש זמן רב לצייר את החוף הצפוני של אירלנד.
קרייג היה ילד מוכשר מאוד, הוא ניגן עם התזמורת הפילהרמונית של בלפסט מדי פעם.  כיוון שהיה בן יחיד קרייג החל ללמוד עסקים. עם זאת, קרייג עזב את הקולג' לאחר שנה אחת והיגר לאמריקה, אך חזר לאירלנד והחל לצייר את הנופים שאותם אהב - בעיקר החוף .
ביוגרפיה > קריירה

התערוכה הראשונה של קרייג הייתה ב-1915 באקדמיה המלכותית היברניאן. קרייג היה חבר באגודות ובאקדמיות רבות במהלך בקריירה שלו. בשנת 1920, הוא הצטרף לאגודת האמנות של בלפסט עד 1930 כאשר היא הפכה לאקדמיה לאמנויות של אלסטר, שבה גם הפך לחבר נבחר. ב-1921 הוא גם הפך לחבר באגודה אחרת באלסטר, הנקראת אגודת הציירים של אלסטר. שנת 1928 הייתה שנה מוצלחת עבור קרייג, מכיוון שהוא לא רק הציג את עבודותיו באגודת האמנויות היפות בלונדון, הוא גם הפך לחבר באקדמיה המלכותית היברניאן במהלך השנה.
,
קרייג החל לזכות בהכרה לאומית רבה ואף קיבל את ההזדמנות לייצג את ארצו באולימפיאדת לוס אנג'לס 1932 בתחרות האמנות. קרייג בחר לא לצייר עבור כסף, הוא צייר רק כשהרגיש השראה או היה במצב רוח מתאים. קרייג טייל בכל רחבי אירופה כולל צפון ספרד, שווייץ ודרום צרפת. אף שהמקום האהוב עליו לצייר היה באירלנד.
קרייג אהב לצייר בחוץ. הוא אמר פעם ש"אם ציירים רק היו יודעים את קסמם של האגמים, הם היו מגיעים מכל חלקי העולם כדי לתאר אותם על בד קנבס".
קרייג עבד ממש עד מותו ב-1944, כשנסע לדוניגול לצייר, אך חלה ונאלץ לחזור.
קרייג כאמן התרחק מרעיונות המודרניזם באמנות, למרות שהם נפוצו באופן נרחב. במקום זאת, הוא החליט להמשיך בנושאים איריים טיפוסיים.
הערות שוליים

1 2  "The Oriel - Artists Biographies". web.archive.org. 27 September 2007. Archived from the original
↑  James Humbert Craig". Irish Independent. 14 February 1998. p. 26.
1 2  Snoddy, Theo (1922). Dictionary of Irish Artists: 20 Century (1 ed.). Dublin: Merlin. p. 118.
↑  Minch, Rebecca (1 October 2009), "Craig, James Humbert", Dictionary of Irish Biography, Royal Irish Academy,
↑  "Mayor launches Craig Art Exhibition at North Down Museum"
↑  Johnston, Neil (19 December 2000). "Looking Back Over Changing Landscape". Belfast Telegraph. p. 17.
↑  "The Dictionary of Ulster Biography". www.newulsterbiography.co.uk
| --- | --- |
בקרת זהויות :  ISNI: 0000 0004 4882 9678  LCCN: no2017148318  RKD: 134573  ULAN: 500013169  VIAF: 19129128   WorldCat (עם VIAF): 19129128 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס הומברט קרייג".
נוף כפרי
ברוס דיקינסון

| --- | --- |
ברוס דיקינסון בהופעה, 2006
ברוס דיקינסון בהופעה, 2006
 לידה:  7 באוגוסט 1958 (בן 66) נוטינגהאמשייר, אנגליה
 שם לידה:  ברוס דיקינסון
 שם במה:  Air Raid Siren 
 מוקד פעילות:  1976- היום
 תקופת הפעילות:  מ-1976 
 מקום לימודים:  אוניברסיטת קווין מרי בלונדון, בית הספר אדוארד השביעי, Birkdale School 
 עיסוק:  זמר
 סוגה:  מטאל קלאסי, רוק כבד
 סוג קול:  טנור 
 שפה מועדפת:  אנגלית 
 כלי נגינה:  שירה
 חברת תקליטים:  EMI, Sanctuary
 פרסים והוקרה:  פרס פטל הזהב לשיר המקורי הגרוע ביותר (1989) 
 http://www.screamforme.com/
 פרופיל ב-IMDb
 
ברוס דיקינסון (באנגלית: Bruce Dickinson, נולד ב־7 באוגוסט 1958) הוא זמר מטאל אנגלי, סולנה של להקת ההבי מטאל הבריטית איירון מיידן. דיקינסון ידוע בקול ה"רוק-אופראי" הגבוה והעמוק שלו, בצרחותיו הגבוהות הדקות המתגלגלות, בדגשים הליריים שלו ובמגוון מאסיבי של טונים ווקאליים. דיקינסון נחשב לאחד מגדולי זמרי המטאל בעולם, ולאחד ממעצבי סגנון ההבי מטאל הקלאסי.
ביוגרפיה מוזיקלית > לפני איירון מיידן

ברוס דיקינסון נולד בנוטינגהמשייר, אנגליה.
בנעוריו העריץ דיקינסון את להקת הרוק הקלאסית האנגלית דיפ פרפל, ובמיוחד את סולנה. בשנים 1976–1979 היה הסולן של להקה בשם סטיקס, ובשנים 1980 ו-1981 הוציא שני אלבומים כסולן להקה בשם סאמסון.
ביוגרפיה מוזיקלית > דיקינסון באיירון מיידן

בשנת 1982 התקבל דיקינסון ללהקת ההבי מטאל האנגלית המצליחה איירון מיידן כזמר במקומו של פול דיאנו, אשר פוטר. דבר זה היה הישג עצום מבחינתו של דיקינסון, אשר ראה באיירון מיידן את דיפ פרפל המודרנית.
דיקינסון הביא לאיירון מיידן רוח חדשה. עד להצטרפותו, איירון מיידן הייתה להקת רוק קלאסי-כבד, אשר יצרה בעיקר שירים קלים, קצרים וקופצניים. דיקנסון אמנם אהב את איירון מיידן של דיאנו, בשל דמיונה לדיפ פרפל, אך כשהצטרף בעצמו ללהקה, שינה אותה באופן משמעותי. דיקנסון, עם קולו הדק, הגבוה, המהדהד והסוחף ועם שירתו העצובה והרצינית הפך את איירון מיידן ללהקת הבי מטאל כבדה, אשר הלחינה יצירות ארוכות, כבדות, מלנכוליות ורבות עוצמה. איירון מיידן ויתרה על התדמית השמחה והעבריינית של דיאנו, ואימצה במקומה תדמית של להקה כבדה ושטנית. למעשה, יהיה זה נכון לומר, כי איירון מיידן של דיאנו ואיירון מיידן של דיקינסון הן שתי להקות שונות לגמרי, בעלות שם זהה.
במהלך עשור, ביחד עם דיקינסון, הוציאה איירון מיידן את מיטב אלבומיה, החל ב-The Number of the Beast בשנת 1983 וכלה ב-Fear of the Dark בשנת 1992. בנוסף לעבודתו כזמר, דיקינסון גם כתב והלחין מספר שירים, בהם כאלה שהתפרסמו והביאו תהילה לאיירון: Revalations, Powerslave ו-Bring Your Daughter...to the Slaghter. כמו כן כתב דיקינסון שירים רבים ביחד עם הגיטריסט אדריאן סמית', ויותר מאוחר ביחד עם הגיטריסט יאניק גרס, אשר החליף את סמית'. במהלך עשור זה, איירון מיידן זכתה להצלחה אדירה (בין היתר, בשל קולו ושירתו רבת העוצמה של דיקינסון), אשר הגיעה לשיאה בהופעת הענק ליד טירת דונינגטון באנגליה.
ביוגרפיה מוזיקלית > קריירת הסולו

בשנת 1990 הוציא לראשונה דיקינסון אלבום סולו בשם Tattooed Millionaire. שיר הנושא של האלבום הוא אחד השירים המפורסמים ביותר של דיקינסון כסולן. מבחינת סגנונו, מהווה Tattooed Millionaire קריצה לשורשיה של איירון- סגנון ההארד רוק.
בשנת 1994 החליט דיקינסון לעזוב את איירון מיידן ולהתמקד בקריירת סולו. באלבומים הבאים של דיקינסון כזמר סולו, מטבע הדברים הוא שאב הרבה מסגנון ההבי מטאל הקלאסי הכבד של איירון, אך גם שינה אותו ונתן לו נופך הרבה יותר קודר, עצוב ומאופק (בניגוד ל- Tattooed Millionaire). באותה שנה השתתף דיקינסון באלבום המחווה "Nativity in Black" שנעשה ללהקת ההבי מטאל בלאק סבאת' בשיר "Sabbath Bloody Sabbath" יחד עם להקת "גודספיד".
את קריירת הסולו שלו ניהל דיקינסון ביחד עם הגיטריסט והמלחין רוי זי, אשר עזר לו בהלחנה, בכתיבה ובהפקה וגם ניגן בגיטרה. גיטריסטים נוספים אשר השתתפו בכתיבה ובביצוע של חלק משירי דיקינסון הם יאניק גרס, אשר השתתף ב-Tattooed Millionaire, ואדריאן סמית', אשר השתתף באלבומים Accident of Birth ו-Chemical Wedding.
בשנים 1994–1999 הוציא דיקינסון 6 אלבומים (אלבום כל שנה) במסגרת קריירת הסולו שלו, אשר זכו להצלחה פחותה בהרבה מהאלבומים שהוציא במסגרת איירון מיידן. למעשה, דיקינסון כמעט ולא התפרסם כסולואיסט. מצד שני, באותו הזמן גם איירון נחלה כישלון באלבומים שהוציאה בלעדיו.
השיר המפורסם ביותר של דיקינסון מקריירת הסולו שלו הוא בלדת הרוק המרגשת Tears of a Dragon, אשר מיוחסת לפרידה מאיירון מיידן.
ביוגרפיה מוזיקלית > בחזרה לאיירון מיידן

בשנת 1999 חזר דיקינסון לאיירון מיידן ביחד עם סמית', ובהרכב החדש-ישן הוציאה איירון מיידן את Brave New World, המזכיר במידה רבה את סגנונו העצוב-קודר של דיקינסון בקריירת הסולו שלו. מאז ממשיך דיקינסון להקליט ולהוציא אלבומים הן במסגרת איירון והן במסגרת קריירת הסולו.
בסוף שנת 2014 נתגלה אצלו גידול סרטני בשלבים מוקדמים בלשון, בעקבות זאת עצרה הלהקה את ההקלטות והמופעים. במאי 2015, לאחר טיפולים, הודיע הצוות הרפואי על החלמתו המלאה.
ב-3 בדצמבר 2018 דיקינסון הגיע לראשונה להופעה בישראל.
עיסוקיו הנוספים של דיקינסון

מלבד עבודתו כזמר, דיקינסון עוסק במגוון רחב של תחומים, מהם חלקם באופן מקצועי. הוא למד היסטוריה בקולג' Queen Mary and Westfield ובאוניברסיטת לונדון, והיה פעיל במפלגה השמרנית הבריטית.
דיקינסון עוסק בספרות וכתיבה, בסיף, בבישול בירה מסחרית, בנגינה על גיטרה, בהנחיית תוכנית הרדיו השבועית "Rock Show", ובטייס. דיקינסון הוא בעל רישיון להטסת טיסות מסחריות, והטיס דרך קבע מטוס בואינג 757 עבור חברת התעופה הבריטית אסטראוס, בה הוא הועסק כקצין ראשון, ולאחר מכן כמנהל שיווק. לאחר סגירתה של אסטראוס ב-2011 ייסד דיקינסון את "קרדיף תעופה", חברה לאחזקת מטוסים המבוססת בוויילס. בעבר הוא הנחה תוכנית טלוויזיה על תולדות הטיס בשם "Flying Heavy Metal". ב-12 בפברואר 2007, דיקינסון קיבל אישור להטיס את שחקני קבוצת הכדורגל הסקוטית גלאזגו ריינג'רס לישראל, למשחקם נגד הפועל תל אביב באצטדיון בלומפילד.
דיקינסון נוהג להטיס מדי פעם גם את קבוצת הכדורגל האהודה עליו, ליברפול, למשחקי חוץ שלה במסגרות אירופאיות.
כמו כן, הסרט "חתונה כימית" (Chemical Wedding) מ-2008, המספר על פרופסור שמגלה שהוא גלגול נשמות של המיסטיקן האנגלי אליסטר קראולי, נכתב על ידי דיקינסון. פסקול הסרט מכיל מספר שירים שלו ושל איירון מיידן.
דיסקוגרפיה > עם להקת סאמסון

1980 Head On
1981 Shock Tactics
1990 Live at Reading 1981 הופעה חיה
דיסקוגרפיה > עם להקת איירון מיידן

1982 The Number of the Beast
1983 Piece Of Mind
1984 Powerslave
1985 Live After Death הופעה חיה
1986 Somewhere In Time
1988 Seventh Son of a Seventh Son
1990 No Prayer for the Dying
1992 Fear of the Dark
1993 A Real Live One הופעה חיה
1993 A Real Dead One הופעה חיה
1993 Live at Donington '92 הופעה חיה
1996 Best of the Beast אלבום אוסף
2000 Brave New World
2002 Rock in Rio הופעה חיה
2002 Edward the Great אלבום אוסף
2002 Eddie's Archive (מארז הכולל שירי בי-סייד, ההופעה Beast Over Hammersmith ו-The BBC Archives)
2003 Dance of Death
2005 Death on the Road הופעה חיה
2006 A Matter of Life and Death
2010 The Final Frontier
2015 The Book of Souls
2021 Senjutsu
דיסקוגרפיה > אלבומי סולו

1990 Tattooed Millionaire
1994 Balls to Picasso
1995 Alive in Studio A
1996 Skunkworks
1997 Accident of Birth
1998 The Chemical Wedding
1999 Scream for Me Brazil
2001 The Best of Bruce Dickinson
2005 Tyranny of Souls
2005 Tattooed Millionaire Remastered
2024 The Mandrake Project
הערות שוליים

↑  שגיא בן נון‏, ברוס דיקינסון, סולנה של להקת איירון מיידן, יגיע לישראל, באתר וואלה, 19 באוגוסט 2018
| איירון מיידן |
| --- | --- | --- |
סטיב האריס • דייב מארי • אדריאן סמית' • ברוס דיקינסון • יאניק גרס • ניקו מק'בריין
פול דיאנו • בלייז ביילי • קלייב בר • דאג סאמפסון • דניס סטראטון • דאג סאמפסון
| אלבומי אולפן | Iron Maiden • Killers • The Number of the Beast • Piece Of Mind • Powerslave • Somewhere In Time • Seventh Son of a Seventh Son • No Prayer for the Dying • Fear of the Dark • The X Factor • Virtual XI • Brave New World • Dance Of Death • A Matter of Life and Death • The Final Frontier • The Book of Souls • Senjutsu |  |
| אלבומי הופעה | : Live After Death  •Maiden England • A Real Live/Dead One • Live at Donington • Rock in Rio • The BBC Archives • Beast over Hammersmith • Death on the Road • Flight 666  • En Vivo |  |
| אלבומי אוסף | Best of the Beast • Ed Hunter • Edward the Great • Best of the 'B' Sides • The Essential Iron Maiden • Somewhere Back in Time • From Fear To Eternity |  |
קטגוריה:איירון מיידן • פורטל:הבי מטאל
| --- | --- |
בקרת זהויות :  PLWABN: 9810602695605606  BIBSYS: 5030186  BNE: XX1577724  BnF: cb139317498 (data)  GND: 134675541  ICCU: MODV259416  ISNI: 0000 0001 1064 4553  LCCN: n2006060876  MusicBrainz: 50698127-f6f4-4c0c-8010-db98c21100e1  NKC: ola2002151374  NTA: 086870327  SUDOC: 087933284  Trove: 1057506  VIAF: 57829971   WorldCat (עם VIAF): 57829971 
דיקינסון בהופעה, 1982
דיקינסון בהופעה, 2008
בתי מונקאטש

| --- | --- |

שלט על אחד מבתי השכונה
 מידע
 עיר:  ירושלים 
 תאריך ייסוד:  1930 
 על שם:  חסידות מונקאטש 
 קואורדינטות:  31°46′54″N 35°12′51″E﻿ / ﻿31.78159444°N 35.2142°E﻿ / 31.78159444; 35.2142
  (למפת ירושלים מוגדלת) בתי מונקאטש(למפת ירושלים רגילה) בתי מונקאטש(למפת הרי ירושלים רגילה) בתי מונקאטש(למפת הרי ירושלים מוגדלת) בתי מונקאטש
 
בית המדרש בשנת תרצ"ג
בתי מונקאטש (מונקאץ') היא שכונה חרדית זעירה בירושלים, הניצבת בשכנות לבתי ראנד ומהווה חלק מגוש הנחלאות.
שכונת בתי מונקטש הוקמה על ידי חסידים מהעיירה מונקאץ' הנמצאת באוקראינה ובאותה עת שכנה בתחום הונגריה.
היסטוריה

חסידות מונקאטש העמידה שושלת רבנים ששמם יצא לפניהם בעולם היהודי וידועים כמתנגדים חריפים לתנועה הציונית.
האדמו"ר השני של החסידות רבי צבי הירש שפירא (1850–1913) ייסד את כולל מונקאטש ועשרה הגלילות ובזמנו עלו חסידים ממונקאטש לארץ ישראל. תחילה נתמכו החסידים במסגרת צדקת רבי מאיר בעל הנס שבירושלים אך בעקבות סכסוך על חלוקת התמיכה פרשו יוצאי מונקאטש והקימו את כולל מונקאטש ונשיאו - רבי צבי הירש שפירא.
עם פטירתו של רבי צבי הירש עלה על כיסא החסידות בנו רבי חיים אלעזר שפירא (1871–1937). בזמן כהונתו כאדמו"ר יסד שכונה בירושלים עבור אנשי הכולל, הידועה בשם בתי מונקאטש.
ב-12 במאי 1914 דיווח העיתון מוריה על שליחים של החסידות שהגיעו לירושלים:
לבנות בתים וגנות לבני הכולל ממונקאטש מטעם הנשיא של הכולל הרה"ג (הרב הגאון) רבי חיים אלעזר שפירא... לקנות מגרש קרקע בעד הכולל ולבנות עליו בתים לבני הכולל, באופן שלפני כל בית תהי גם גינת ירק בשביל בעל הבית. על הדבר הזה צריך לשמוח והוא יביא תועלת רבה וברכה בעירנו...
מלחמת העולם הראשונה שפרצה באותה שנה טרפה את הקלפים. אף על פי שהשטח אכן נרכש בשנת 1914 החלה הבניה רק בשנת 1930 עם ביקורו היחיד בארץ של הרב חיים אלעזר שפירא, כאשר בא לבקר את ה"סבא קדישא" רבי שלמה אליעזר אלפנדרי.
מסעו של הרב זכה לתהודה בציבור. במהלך הביקור עבר הרב בארץ לאורכה ולרוחבה וביקר במקומות הקדושים. גולת הכותרת של הביקור הייתה המפגש עם רבי שלמה אליעזר אלפנדרי, מספר הסופר חיים באר בספרו  עת הזמיר:
... ביום הרביעי לשהייתה של פמליית האדמו"ר בירושלים הגיעה הנסיעה לשיאה. בלילה ההוא אור לפסח השני, חג הגאולה ממצרים, לאחר תפילת ערבית, נכנס הרבי אל חדרו של החכם אלפנדרי שבשכונת רוחמה. הישיש צהוב הפנים היה מוטל על מיטתו והעלה העשן, ואף כיבד את אורחו בסיגריה. הרבי התיישב בסמוך למיטתו וביקש להשאירם לבדם... הנוכחים שיצאו באי רצון, הקשיבו מן החלונות ומן החרכים, לשיחה רבת המתיחות, שבה ביקש מנהיגם של קנאי הונגריה, השוטם את הציונות, לכפות על חכם הספרדים שיכריז על ביאת הגואל..."
האדמו"ר עצמו הוא שחתם על ספר תקנות השכונה. בתקנות משתקפת השקפת העולם של החסידות. תושבי השכונה מחויבים לשלוח את ילדיהם לבית ספר חרדי בלבד ומחויבים לקוד לבוש המתאים למסורת החרדית ונאסר עליהם לגלח את זקנם ואת הפאות. תקנות אחרות מתייחסות לבית הכנסת שנמצא בשכונה, לפי תקנות אלו כל אדם הלומד בכולל מחויב להתפלל בבית הכנסת השכונתי לפחות פעם בשבוע בימי חול ופעמיים בחודשיים להתפלל בשבת.
מבנה השכונה

תחילה התכוונו אנשי החסידות לבנות על כל המגרש שיועד לשכונה, אך בהיעדר משאבים נבנו בסך הכול שלושה בניינים העומדים עד היום.
במרכז השכונה עומד "בית המדרש תפארת צבי" (על שם צבי הירש שפירא) הנמצא ברחוב הנצי"ב. בית הכנסת ובית מגורים ובו שמונה דירות ניצב בפינת הרחובות שומרון ומסילת ישרים.
השכונה בנויה בתבנית של שכונות הכוללים שנבנו בירושלים בסוף התקופה העות'מאנית - בדומה לשכונת בתי אונגרין שנבנו בשנת 1891 ושכונת כנסת ישראל השוכנת בסמוך ונבנתה בשנת 1902. שלושת המבנים הוקמו סביב חצר פנימית מלבנית. בית המגורים בנוי במתכונת בתי רכבת דו קומתיים. בתים אלו הם רצף של יחידות מגורים הצמודות זו לזו. בכל יחידת מגורים הוביל חדר כניסה (הול) למטבח ולשירותים ושני חדרי שינה. ליחידות המגורים בקומה העליונה מוביל גרם מדרגות חיצוני ממנו נמתחת מרפסת ארוכה העוברת לאורך החזית ומחברת את כל הכניסות שלאורכה.
ברבות השנים הוסיפו הדיירים תוספות בנייה מאולתרות על מנת להקל על הצפיפות, כפי שקרה בשכונות כוללים אחרות בירושלים.
על הכולל מציינת כתובת כדלקמן:
כולל תפארת צבי לצדקת רמע"נ (רבי מאיר בעל נס) לעדת מונקאטש ועשרה גלילות בנשיאות כ"ק (כבוד קדושת) אדמו"ר הגה"צ (הגאון הצדיק) רבי משה יודא רבינוביץ שליט"א אב"ד (אב בית דין) ק"ק (קהילת קודש) מונקאטש נוסדה על ידי הגה"ק בעל 'דרכי תשובה' (הכוונה לרב צבי הירש שפירא) ובנו הגה"ק בעל 'מנחת אליעזר' זיע"א (זכותם יגן עלינו אמן)
נכון לסוף המאה העשרים משמש משה יהודה ליב רבינוביץ, האדמו"ר ממונקאטש, כנשיא הכבוד של הכולל וכן של השלוחה "כולל מנחת אלעזר דחסידי מונקאטש" הנמצאת ברחוב יואל בשכונת מאה שערים.
גלריה

בית הכנסת מונקאטש
בית הכנסת בתי מונקאטש
בית מגורים בשכונת בתי מונקאטש
בית מגורים בשכונת בתי מונקאטש
בית הכנסת בתי מונקאטש
בתי מונקטש, בית בודד
הערות שוליים

↑  ירושלם, מוריה, 12 במאי 1914
| שכונות חרדיות בירושלים |
| --- | --- | --- |
| תחילת היציאה מהחומות, לפני 1890 | בית ישראל • בתי ויטנברג • מאה שערים |  |
| בנייה בתקופה הטורקית, מ-1890 | בתי אונגרין • בתי הורנשטיין • בתי ורשה • בתי נייטין • בתי ברוידא • בתי ראנד • כנסת ישראל • זיכרון משה (התחרדה) • חצר שטרויס • שכונת אחווה (התחרדה) • גבעת שאול (התחרדה) • כרם אברהם (התחרדה) • שערי חסד • רוחמה |  |
| בנייה במנדט הבריטי | בתי מונקאטש • גאולה • מחניים • סנהדריה • שיכון פאג"י • תל ארזה (התחרדה) • בית וגן (התחרדה) • מקור ברוך (התחרדה) |  |
| בנייה ישראלית לפני מלחמת ששת הימים | קריית אונסדורף • קריית מטרסדורף • קריית צאנז • קריית שומרי אמונים • שיכון חב"ד • שמואל הנביא (התחרדה) • כרם • רוממה (התחרדה) |  |
| בנייה ישראלית אחרי מלחמת ששת הימים | גבעת משה • הר נוף • קריית איתרי • סנהדריה המורחבת • נוה יעקב מזרח • עזרת תורה • קריית בעלז • רמת אשכול (התחרדה) • רמות פולין • רמת שלמה • רמות אלון (התחרדה)  |  |
שכונות ירושלים
ג'יימס הארקנס

| --- | --- |
אין תמונה חופשית
 לידה:  1993 (בן 31 בערך) גלאזגו, הממלכה המאוחדת 
 תקופת הפעילות:  מ-2012 
 מקום לימודים:  King's Park Secondary School 
 בת זוג:  טניה הארקנס
 מספר צאצאים:  1
 פרופיל ב-IMDb
 
ג'יימס הארקנס (באנגלית: James Harkness; נולד ב-1993) הוא שחקן סקוטי, הידוע בתפקידיו כקרייג מאיירס בדרמת הפשע של רשת BBC One "הקורבן" משנת 2019, כג'יימס בסדרת הדרמה של ה-BBC "הקן" משנת 2020 והכדורגלן ג'ימי לאב בסדרת הדרמה של נטפליקס "המשחק האנגלי", גם היא משנת 2020.
ראשית חייו

הארקנס גדל עם אמו בגורבלס בגלאזגו, סקוטלנד. הוא למד בבית הספר התיכון קינגס פארק והתעניין במשחק בילדותו. בגיל 18 הוא סבל מפגיעות בזרוע מפגיעת גרזן (כלי נשק שהביא לעימות הקשור לטלפון נייד גנוב), מה שגרם מאוחר יותר להתקפי חרדה כאשר עבר במקום האירוע או אפילו ראה מישהו הולך עם טלפון.
הארקנס נבחר על ידי BAFTA לתוכנית המספקת תמיכה ורשת לשחקנים צעירים שאפתנים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | התוכנית (אנ') | ויין |  |
| 2015 | מקבת' (אנ') | אנגוס |  |
| 2016 | רוג אחת: סיפור מלחמת הכוכבים | טוראי באסטרן |  |
| 2017 | שעה אפלה | אי.די ניקול |  |
| 2018 | השיר של רוז (אנ') | אליוט |  |
| 2021 | ספנסר | פול |  |
| 2022 | Poison Arrows | טרי מקלין |  |
| 2024 | Kill | מילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | עדות אילמת | ג'רום נלסון | פרק: "In a Lonely Place" |
| 2014 | בלתי נשכח (אנ') | רודי | פרק: "A Stray Bullet" |
| 2015 | Suspects | אדי מולוויל | פרק: "AWOL" |
| 2016 | One of Us | מאט | פרק: "The Storm" |
| 2016 | In Plain Sight | ג'ו ברנן | מיני-סדרה |
| 2017 | טין סטאר (אנ') | פוקסי | פרק: "Fortunate Boy" |
| 2019 | הקורבן (אנ') | קרייג מאיירס | תפקיד ראשי; 4 פרקים |
| 2020 | The Nest | ג'יימס | תפקיד ראשי; 4 פרקים |
| 2020 | המשחק האנגלי | ג'ימי לאב | תפקיד ראשי; 6 פרקים |
| 2020 | כנופיות לונדון | קב | 2 פרקים |
| 2021 | Anne Boleyn | ויליאם קינגסטון (אנ') | 2 פרקים |
| 2022 | לגדול בין זאבים | תאמרליין | 5 פרקים |
| 2023 | The Sixth Commandment | ריצ'רד ארל | 2 פרקים |
| TBA | לוקרבי (אנ') |  | מיני-סדרה עתידית של BBC One ונטפליקס |
הערות שוליים

↑  "The Victim -Interview with the cast and creative team". BBC. 27 במרץ 2019. {{cite web}}:  (עזרה)
↑  "Meet the cast of BBC One's The Nest". Radio Times. 7 באפריל 2020. {{cite web}}:  (עזרה)
↑  "The English Game cast: Who plays Jimmy Love in The English Game? Meet the Scottish actor". The Express. 24 במרץ 2020. {{cite web}}:  (עזרה)
1 2  "BAFTA Elevate 2019 Actors". BAFTA.
↑  The Nest star James Harkness reveals he was attacked with Axe in Pollokshaws flats, Glasgow Times, 25 May 2020
ג'קי הנדרסון

ג'ון גילספי "ג'קי" הנדרסון (באנגלית: John Gillespie "Jackie" Henderson;‏ 17 בינואר 1932 בגלאזגו - 26 בינואר 2005 בפול) היה כדורגלן סקוטי.
קריירה

הנדרסון החל את הקריירה שלו בפורטסמות' כשהיה בן 17. לאחר שהשלים את שירותו הלאומי הוא ערך את הופעת הבכורה בסגל הבכיר של פומפיי במשחק מול סנדרלנד בינואר 1951. בתחילת דרכו הוא שיחק בעמדת החלוץ המרכזי, אך בהמשך עבר לעמדת החלוץ השני והקיצוני השמאלי. הוא היה חסון מבחינה פיזית והתפרסם בקצב המשחק שלו, ובמסירות ובעיטות מהירות. הוא הבקיע שערים רבים עבור פומפיי במשך שבע שנים, שבמהלכן זכה לתשומת לבם של מאמני נבחרת סקוטלנד.
הוא ערך את הופעת הבכורה הלאומית שלו במשחק הידידות מול נבחרת שוודיה ב-6 במאי 1953, אך הפסיד עם נבחרתו בתוצאה 1 - 2; היה זה הראשון מבין שבעה משחקים. שערו היחיד במדי הנבחרת הובקע בניצחון 3 - 1 על נבחרת צפון אירלנד ב-3 באוקטובר 1953. הוא היה מועמד להשתתף במשחקי מונדיאל 1954, אך לבסוף לא זומן לסגל כיוון שהתאחדות הכדורגל הסקוטית החליטה לשלוח רק 13 שחקנים במקום 22. משחקו האחרון היה בתיקו 2 - 2 מול נבחרת צפון אירלנד ב-5 בנובמבר 1958.
במרץ 1958 הוא עבר לוולבס, אך לא הצליח להתאקלם שם. בתקופה זו זכה המועדון באליפות הליגה הראשונה, אך כיוון שהנדרסון השתתף בתשעה משחקים בלבד הוא לא היה זכאי לקבל את המדליה המוענקת לשחקני המועדון הזוכה. באוקטובר 1958 הוא הועבר לארסנל תמורת סכום של 30,000 לירות שטרלינג, וערך את הופעת הבכורה שלו במשחק בהייבורי בניצחון 4 - 3 על וסט ברומיץ' אלביון ב-4 באוקטובר, ואף הבקיע שני שערים. עונתו הראשונה בהייבורי נקטעה בעקבות פציעה שלפניה הספיק להבקיע 12 שערים, אך הוא חזר להרכב בעונות 1959/1960 ו-1960/1961. בעונתו הראשונה בארסנל המועדון סיים במקום השלישי בליגה, אך בשתי העונות הבאות הוא סיים רק במרכז הטבלה.
ג'ורג' סווינדין, מאמן ארסנל, הנהיג שיטת משחק שלא התאימה להנדרסון, ובשלהי עונת 1961/1962 הוא הועבר לפולהאם תמורת סכום של 15,000 לירות שטרלינג. בסך הכל הוא השתתף ב-111 משחקים במדי ארסנל, והבקיע בהם 29 שערים. בעונתו הראשונה בפולהאם הוא הוביל את המועדון לחצי גמר גביע ה-FA, שהסתיים בהפסד לברנלי. כמו כן, הוא סייע למועדון להישאר בליגה במשך שתי עונות רצופות. הוא שיחק בהרכב באופן קבוע עד מרץ 1963, אז שבר את רגלו. ניסיונו לחזור למשחק פעיל הסתיים בכישלון, וב-1964 הוא החליט לפרוש מכדורגל מקצועני. הוא המשיך לשחק במועדוני החובבים פול טאון ודורצ'סטר טאון עד 1971.
לאחר פרישתו הסופית הוא עזב את תחום הכדורגל ועבר להתגורר בדורסט, שם עבד עבור חברת בנייה מקומית.
לקריאה נוספת

טוני מת'יוס, WHO'S WHO OF ARSENAL (עמוד 133), מיינסטרים, 2007 (ISBN 1-84596-232-X)
ג'קי דקל

ג'קי דקל (1 בינואר 1942—16 באפריל 2017) היה כדורגלן ששיחק בעמדת הבלם ואף שימש כמאמן כדורגל. את רוב הקריירה שלו העביר דקל כשחקן הפועל באר שבע.